22. 11. 88 De Europæiske Fællesskabers Tidende Nr. C 297/13 
II 
(Forberedende retsakter) 
KOMMISSIONEN 
Forslag til Rådets forordning (EØF) om strukturel sanering inden for indlandsskibsfarten 
KOM(88) 111 endelig udg. 
(Forelagt af Kommissionen den 19. maj 1988) 
(88/C 297/12) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 75, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Den strukturelle tonnageoverkapaciteit, der i nogen tid 
har været i de flåder, som anvendes på det net af sejlbare 
vandveje, der er indbyrdes forbundne i Belgien, Tysk­
land, Frankrig, Luxembourg og Nederlandene, påvirker i 
høj grad transportøkonomien og især sektoren for gods­
transport ad sejlbare vandveje i disse lande; 
ifølge prognoserne vil der ikke i denne sektor i de 
kommende år ske en tilstrækkelig stigning i efter­
spørgslen til, at overkapaciteten kan opsuges; indlands­
skibsfartens andel i det samlede transportmarked falder 
nemlig stadig som følge af de forandringer, der gradvis 
sker i de basisindustrier, som hovedsagelig forsynes ad 
vandvejen; 
de foranstaltninger til ophugning af fartøjer, som nogle 
medlemsstater gennemfører på nationalt plan, har ganske 
vist givet positive resultater, men de er utilstrækkelige 
navnlig som følge af manglende samordning af disse 
foranstaltninger på internationalt plan; 
en fælles fremgangsmåde, der går ud på, at medlemssta­
terne sammen træffer foranstaltninger til virkeliggørelse 
af samme målsætning, udgør en af de væsentlige betin­
gelser for at sikre en effektiv nedsættelse af tonnageover­
skuddet; med henblik herpå må der oprettes ophugnings­
fonde i de medlemsstater, som særlig berøres af 
indlandsskibsfarten; de virksomheder, der er etableret i andre medlemsstater, men som udfører transport ad de 
vandveje, der er indbyrdes forbundne i de berørte 
medlemsstater, må deltage i en af de oprettede ophug­
ningsfonde; 
som følge af den strukturelle overkapacitets nuværende 
omfang, den forventede mangel på økonomiske midler 
til en hastig nedsættelse af overkapaciteten og farerne for 
en ny nedgang i efterspørgslen på grund af andre indu­
strielle forandringer forekommer det betimeligt, at der 
for et tidsrum af ubestemt varighed tilvejebringes de 
retlige, administrative og økonomiske midler, som er 
nødvendige, for at overkapaciteten kan nedbringes; 
overkapaciteten viser sig i almindelighed i alle sektorer af 
markedet for transport ad sejlbare vandveje; de foran­
staltninger, der skal træffes, må derfor være af generel 
art og omfatte alle fragtskibe og skubbebåde; man kan 
imidlertid påtænke at undtage de fartøjer, der som følge 
af deres størrelse, eller fordi de udelukkende anvendes 
på lukkede indenlandske markeder, ikke bidrager til 
overkapaciteten på de ovennævnte net af sejlbare vand­
veje, der er indbyrdes forbundne; derimod må de private 
flåder, der udfører transport for egen regning, inddrages 
i ordningen på grund af disse flåders indflydelse på 
transportmarkederne; 
som følge af de grundlæggende forskelle mellem trans­
portmarkedet for tørlaster og transportmarkedet for 
flydende laster er det ønskeligt, at fartøjer med tørlast og 
tankskibe opføres hver for sig i de enkelte fonde; 
inden for rammerne af en økonomisk politik i overens­
stemmelse med Traktaten påhviler den strukturelle sane­
ring af en given økonomisk sektor i første omgang virk­
somhederne i denne sektor; udgifterne til den ordning, 
der skal indføres, må derfor afholdes af indlandsskibs-
fartsvirksomhederne; for at sikre, at ordningen kan 
komme i gang, og at den kan blive virksom fra begyn­
delsen, bør der imidlertid påtænkes forhåndsfinansiering 
fra de berørte medlemsstaters side i form af lån; som 
følge af virksomhedernes vanskelige økonomiske situ­
ation bør disse lån være rentefri; 
Nr. C 297/14 De Europæiske Fællesskabers Tidende 22. 11. 88 
i henhold til Traktatens artikel 74 søges Traktatens mål, 
for så vidt angår transport, nået inden for rammerne af 
en fælles transportpolitik; det fremgår således af artikel 
77, at denne politik kan omfatte støtteforanstaltninger, 
navnlig når disse modsvarer behovet for en samordning 
af transportvæsenet; Fællesskabets indsats på dette 
område, herunder med hensyn til støtte, skal imidlertid 
tage hensyn til de forskellige almindelige målsætninger i 
artikel 3, især de i artikel 3, litra f), anførte vedrørende 
konkurrence; ligesom for støtte, som er underkastet 
bestemmelserne i Traktatens artikel 92 ff., må det sikres, 
at de i nærværende forordning omhandlede foranstalt­
ninger og deres gennemførelse ikke forvrider eller truer 
med at forvride konkurrencen ved at begunstige visse 
virksomheder i et omfang, der er i strid med den fælles 
interesse; for således at give de berørte virksomheder ens 
konkurrencevilkår må de bidrag, der skal indbetales til 
ophugningsfondene, og ophugningspræmierne beregnes 
efter ensartede satser; det er ligeledes vigtigt, at ophug­
ningsforanstaltningerne indledes samtidig, og at de varer 
lige længe og foregår under samme vilkår i alle de 
berørte medlemsstater; 
det må forhindres, at virkningerne af de samordnede 
ophugningsforanstaltninger ødelægges af, at der samtidig 
tages ny tonnage i brug; i tilfælde af alvorlig og vedva­
rende overkapacitet kan det vise sig nødvendigt midlerti­
digt at træffe foranstaltninger, der tager sigte på at 
bremse disse investeringer, uden at foranstaltningerne 
dog må føre til et fuldstændigt stop for adgang til 
markedet for transport ad sejlbare vandveje eller til 
indførelse af en kontingentering af medlemsstaternes 
flåder; 
inden for rammerne af den planlagte ordning er det 
ønskeligt, at der påtænkes sociale foranstaltninger til 
fordel for personer, der ønsker at forlade sektoren for 
transport ad sejlbare vandveje eller lade sig omskole til 
en anden sektor; 
som følge af ordningens fællesskabspræg må beslutnin­
gerne vedrørende dens forvaltning vedtages på fælles­
skabsplan efter høring af medlemsstaterne og erhvervsor­
ganisationerne for transport ad sejlbare vandveje; beføj­
elserne til at vedtage disse beslutninger samt til at over­
våge, at de gennemføres, og at de i nærværende forord­
ning omhandlede konkurrencevilkår opretholdes, må 
tildeles Kommissionen; 
med henblik på at forebygge konkurrenceforvridning på 
de pågældende markeder og med henblik på at den plan­
lagte ordnings effektivitet øges, er det ønskeligt, at 
Schweiz vedtager lignende foranstaltninger for de dele af 
sin flåde, der sejler på nettet af vandveje, der er 
indbyrdes forbundne i de berørte medlemsstater; 
Kommissionen må efter Traktaten på Fællesskabets 
vegne indlede forhandlinger herom med dette land — UDSTEDT FØLGENDE FORORDNING: 
Artikel 1 
1. Fartøjer til indlandsskibsfart, der anvendes til gods­
transport ad sejlbare vandveje i medlemsstaterne, under­
kastes en ordning med henblik på strukturel sanering af 
indlandsskibsfarten på nedenstående betingelser. 
2. Ordningen omfatter: 
— foranstaltninger, der tager sigte på at nedsætte den 
strukturelle overkapacitet gennem ophugningsforan­
staltninger 
— ledsageforanstaltninger, der tager sigte på at undgå, 
at den bestående overkapacitet forværres, eller at der 
opstår ny overkapacitet. 
Artikel 2 
1. Forordningen finder anvendelse på fragtskibe og 
skubbebåde, der foretager transport for fremmed regning 
eller transport for egen regning, der er indregistreret i en 
medlemsstat, eller som ikke er registreret, men drives af 
en virksomhed, der er etableret i en medlemsstat. 
Ved virksomhed forstås i nærværende forordning enhver 
fysisk eller juridisk person, der udøver håndværks- eller 
industrivirksomhed. 
2. Fra forordningen undtages: 
a) fartøjer, som udelukkende sejler på indenlandske 
vandveje, der ikke er forbundne med Fællesskabets 
øvrige sejlbare vandveje 
b) — skubbebåde, hvis fremdrivningskraft ikke over­
stiger 300 kilowatt 
— fartøjer, der anvendes på indre vandveje og til søs, 
samt skibslægtere, for så vidt som de udelukkende 
udfører transport ad søvejen 
— færger 
— fartøjer, som anvendes til et arbejde for en 
offentlig tjeneste uden erhvervsformål. 
Artikel 3 
1. Hver af de medlemsstater, hvis sejlbare vandveje er 
forbundne med en anden medlemsstats sejlbare vandveje, 
og hvis flådetonnage overstiger 100 000 tons, herefter 
benævnt »de berørte medlemsstater«, opretter inden for 
rammerne af deres nationale lovgivning og med deres 
egne administrative midler en ophugningsfond, herefter 
benævnt »fonden«. 
22. 11. 88 De Europæiske Fællesskabers Tidende Nr. C 297/15 
2. Forvaltningen af hver fond varetages af den pågæl­
dende medlemsstats kompetente myndigheder. Til denne 
forvaltning knytter medlemsstaten de nationale repræ­
sentative organisationer for indlandsskibsfart. 
3. Hver fond skal bestå af to adskilte afdelinger, én 
for fartøjer med tørlast og én for tankskibe. 
Artikel 4 
1. For hvert af de fartøjer, der omhandles i artikel 2, 
og som ikke er undtaget fra forordningen, indbetaler 
ejeren til en af de i henhold til artikel 3 oprettede fonde 
et bidrag, der fastsættes i overensstemmelse med bestem­
melserne i artikel 6. 
2. For fartøjer, der er registreret i en af de berørte 
medlemsstater, og for ikke-registrerede fartøjer, der 
drives af en virksomhed, som er etableret i en af disse 
stater, indbetales bidraget henholdsvis til fonden i den 
medlemsstat, hvor fartøjet er registreret, eller til fonden i 
den medlemsstat, hvor virksomheden er etableret. 
3. For fartøjer, der er registreret i en anden medlems­
stat, og for fartøjer, der uden at være registreret drives af 
en virksomhed, der er etableret i en af disse andre stater, 
indbetales bidraget efter skibsej erens valg til en af de 
fonde, der er oprettet i de berørte medlemsstater. 
Dette valg foretages én gang for alle og gælder for alle 
fartøjer, der tilhører samme ejer, eller som drives af 
samme virksomhed. 
Artikel 5 
1. Ejeren af et fartøj, for hvilket der er indbetalt 
bidrag, vil, hvis han ophugger fartøjet, inden for græn­
serne af de til rådighed stående økonomiske midler få en 
ophugningspræmie af den fond, som han henhører 
under, på de i artikel 6 omhandlede betingelser. Ophug­
ningspræmien gives kun for fartøjer, hvis ejer beviser, at 
fartøjerne indgår i den aktive flåde. 
2. Der skabes økonomisk solidaritet mellem fondene. 
Den kommer i betragtning, hvis en fond på grund af 
manglende økonomiske midler ikke kan imødekomme de 
ansøgninger om ophugning, som indgives til dem, 
medens til gengæld andre fonde som følge af manglende 
ansøgninger om ophugning har overskud af midler. 
Artikel 6 
1. Kommissionen fastsætter dels for fartøjer med 
tørlast, dels for tankskibe, dels for skubbebåde: 
— satserne for de årlige bidrag, der skal indbetales til 
fonden for hvert fartøj 
— satserne for ophugningspræmierne 
— de tidsrum for ophugningsforanstaltninger, i hvilke 
der udbetales ophugningspræmier, og betingelserne 
for, at disse præmier kan opnås — udnyttelseskoefficienterne for de forskellige typer og 
kategorier af flodmateriale. 
2. Bidragssatserne og ophugningspræmierne beregnes i 
ecu, og de er ens for alle fonde. 
3. Bidragssatserne fastsættes på et niveau, der gør det 
muligt for fondene at få tilstrækkelige økonomiske 
midler til, at de effektivt kan bidrage til at mindske den 
strukturelle uligevægt mellem tilbud og efterspørgsel i 
indlandsskibsfarten. Desuden må de ligge på et niveau, 
der også er antageligt for indlandsskibsfartsvirksomhe-
derne under hensyn til disses vanskelige økonomiske 
situation. 
Bidragene beregnes på grundlag af skibets dødvægt og 
fremdrivningskraft. De er årlige og må betales ved årets 
begyndelse mod udlevering af en attest, der gælder som 
bevis for betaling. Denne attest må fra den 1. marts i det 
pågældende år forefindes om bord på fartøjet eller om 
bord på skubbebåden, såfremt der er tale om flodmate­
riel uden besætning. 
I tilfælde af, at fartøjet ligger stille i over tre på hinanden 
følgende måneder, og dette godtgøres, kan bidraget 
tilbagebetales med et beløb, der beregnes i forhold til 
varigheden af stilstanden. 
4. Kommissionen fastsætter de ophugningstidsrum, i 
hvilke der kan opnås præmier, samt betingelserne for 
tildeling af disse præmier alt efter, hvilke mål der skal 
nås, og afhængigt af fartøjstyper og -kategorier samt 
under hensyntagen til fondenes økonomiske muligheder. 
5. Kommissionen fastsætter de nærmere bestemmelser 
for den i artikel 5, stk. 2, omhandlede økonomiske soli­
daritet mellem fondene. 
6. Kommissionen træffer de forskellige beslutninger 
efter stk. 1 til 5 efter høring af medlemsstaterne og af de 
repræsentative organisationer på fællesskabsplan for 
indlandsskibsfart. 
Den tager i disse beslutninger ligeledes hensyn til resulta­
terne af transportmarkedsstyringen i Fællesskabet og 
disses forventede udvikling samt nødvendigheden af at 
undgå, at konkurrencen forvrides i et omfang, der er i 
strid med den fælles interesse. 
Artikel 7 
De berørte medlemsstater kan i form af lån forhåndsfi­
nansiere den fond, der oprettes på deres område, jf. dog 
Traktatens bestemmelser og de bestemmelser, der er 
vedtaget med henblik på dennes gennemførelse på 
området vedrørende støtte. De således tildelte beløb skal 
af fonden tilbagebetales uden renter ifølge et forudfastsat 
program. 
Nr. C 297/16 De Europæiske Fællesskabers Tidende 22. 11. 88 
Artikel 8 Artikel 9 
1. Så længe de af Kommissionen efter artikel 6 beslut­
tede ophugningsforanstaltninger står på, kan ibrugtag­
ning på de i artikel 3 omhandlede sejlbare vandveje af 
fartøjer, der er omfattet af nærværende forordning i 
henhold til artikel 2, og som er nybyggede, indført fra 
tredjeland eller undtaget fra forordningen i medfør af 
artikel 2, stk. 2, litra a), kun ske på betingelse af: 
— at ejeren af det fartøj, der skal tages i brug, uden 
ophugningspræmie ophugger tonnage svarende til det 
nye fartøjs tonnage 
— at han, hvis han ikke ophugger et fartøj, til den fond, 
som hans nye fartøj henhører under, eller som han 
har valgt i henhold til bestemmelserne i artikel 4, 
indbetaler et særligt bidrag på et beløb svarende til 
den ophugningspræmie, der er fastsat for det pågæl­
dende ophugningstidsrum for en tonnage svarende til 
det nye fartøjs tonnage, eller 
— at han, hvis han ophugger en tonnage, der ligger 
under det nye fartøjs tonnage, til den pågældende 
fond indbetaler et særligt bidrag af samme størrelse 
som den ophugningspræmie, der på det givne tids­
punkt svarer til forskellen mellem det nye fartøjs 
tonnage og den ophugne tonnage. 
Disse betingelser gælder ikke for fartøjer, for hvilke 
ejeren godtgør, at de var under bygning den dag, da en 
ophugningsforanstaltning blev besluttet. 
2. I tilfælde af alvorlig strukturel overkapacitet, der 
kan vedvare i Fællesskabets indlandsskibsfart eller på et 
af dets markeder, kan Kommissionen efter høring af de 
repræsentative organisationer på fællesskabsplan for 
indlandsskibsfarten og i forståelse med de berørte 
medlemsstater beslutte, at de i stk. 1 fastsatte værdier for 
tonnage, der skal ophugges, og de særlige bidrag, der 
skal indbetales for ibrugtagning af ny tonnage, forhøjes 
med indtil det dobbelte. 
Kommissionen fastsætter samtidig varigheden af denne 
foranstaltning. Medlemsstaterne træffer foranstaltninger med henblik på 
at: 
— gøre det lettere for transportører ad sejlbare vand­
veje, der forlader dette erhverv, at opnå førtidspen­
sion eller blive omskolet til en anden erhvervsaktivitet 
— tildele arbejdstagere, der efter ophugningsforanstalt­
ningerne forlader indlandsskibsfarten, førtidspension 
og at tilrettelægge erhvervsuddannelses- eller omsko-
lingsforanstaltninger. 
Artikel 10 
Kommissionen forhandler på Fællesskabets vegne med 
Schweiz-om de ordninger, som dette land skal indføre 
med henblik på anvendelse af foranstaltninger af samme 
art som de fællesskabsforanstaltninger, der vedtages i 
medfør af nærværende forordning. 
Artikel 11 
1. Senest den 31. oktober 1988 vedtager medlemssta­
terne efter høring af Kommissionen de foranstaltninger, 
der er nødvendige for nærværende forordnings gennem­
førelse. Disse foranstaltninger skal bl.a. omfatte et vedva­
rende og effektivt tilsyn med overholdelsen af de forplig­
telser, som virksomhederne har i henhold til nærværende 
forordning, og de foranstaltninger, medlemsstaterne 
træffer for dens gennemførelse, samt passende sanktioner 
i tilfælde af overtrædelse. 
2. Så længe en ophugningsforanstaltning står på, giver 
medlemsstaterne hver sjette måned Kommissionen alle 
nyttige meddelelser om den igangværende foranstaltnings 
udvikling, og navnlig om fondens økonomiske situation, 
om antallet af indgivne ansøgninger om ophugning og 
om den faktisk ophugne tonnage. 
3. Kommissionen vedtager senest den 30. november 
1988 de i artikel 6 omhandlede beslutninger og eventuelt 
de i artikel 8, stk. 2, omhandlede beslutninger. 
Artikel 12 
Denne forordning træder i kraft den 1. juli 1988. 
Denne forordning er bindende i alle enkeltheder og 
gælder umiddelbart i hver medlemsstat.